স্বাধীনতা পরবর্তী ৪৩ বছরে বাংলাদেশের আর্থ-সামাজিক ক্ষেত্রে অর্জন অনেক। বিশেষ করে নারী অধিকার প্রতিষ্ঠা ও নারীর ক্ষমতায়নে বাংলাদেশের অর্জন আন্তর্জাতিকভাবে প্রশংসিত হয়েছে। ট্রান্সপারেন্সি ইন্টারন্যাশনাল বাংলাদেশ (টিআইবি) মনে করে, নারী-পুরুষের বৈষম্য রোধ, নারী অধিকার প্রতিষ্ঠা এবং নারীর ক্ষমতায়নে এ অগ্রগতি আরো তরান্বিত হতে পারতো যদি সুশাসন প্রতিষ্ঠা ও দুর্নীতি প্রতিরোধে প্রত্যাশিত অর্জন সম্ভব হত।